এই পরিবর্তনের দ্বিতীয় পর্যায় চট্টগ্রামী বড়–য়া সমাজে শুরু হয়েছিল ১৯২০-৩০ দশকের দিকে। সে সময়ে বড়–য়া সমাজের কিছু ভিক্ষু ধর্ম-বিনয় শিক্ষার পাশাপাশি ব্রিটিশ শিক্ষা পদ্ধতির প্রতি অনুরাগী হয়ে স্কুল, কলেজ, বিশ্ববিদ্যালয়ের ডিগ্রী অর্জনমুখী হতে শুরু করলেন। এ নিয়েও ভিক্ষু-সমাজে এক নীরব দ্বন্দ্বের সূচনা হয়েছিল। বাংলার বৌদ্ধ সদ্ধর্ম-শাসনে পূজ্য বনভন্তের আবির্ভাব এই দ্বান্দ্বিক পর্বেই ঘটে। তখনকার এই মানসিক দ্বন্দ্ব বাংলার বৌদ্ধ ভিক্ষু-গৃহী সমাজে ক্রমে এই ধারণা বিশ্বাসই প্রবল করে তুলল যে, মাতাপিতা যে-সকল সন্তানকে ঘরে রেখে স্কুল-কলেজের লেখা পড়ার খরচ যোগাতে অক্ষম, তারা প্রব্রজ্যা গ্রহণ করে সেই শিক্ষা লাভের সুযোগ গ্রহণ করুক। এই শিক্ষা সমাপ্ত করে তারা প্রব্রজ্যা জীবনে থেকে গেলেও ভালো, আর গৃহে ফিরে গেলেও সমাজের বোঝা না হয়ে আধুনিক শিক্ষায় শিক্ষিত একজন মান্যগণ্য ব্যক্তি হিসেবে প্রতিষ্ঠা লাভে সক্ষম হবে। রাজপুত্র সিদ্ধার্থ পার্থিব রাজকীয় ভোগ-বিলাস ত্যাগ করে উচ্চতম বৈরাগ্যম-িত যেই প্রব্রজ্যাকে আমৃত্যু মাথার মুকুট করে নিয়েছিলেন, তাঁর সেই মহনীয় ত্যাগাদর্শে উদ্বুদ্ধ হয়ে পরবর্তী সময়ে শত শত, হাজার হাজার রাজা-মহারাজা, ধনী-শ্রেষ্ঠীর সন্তানদের পাশাপাশি মধ্যবিত্ত, নি¤œবিত্ত, এমনকি দীন ভিখারীর সন্তান পর্যন্ত সেই একই ত্যাগবিরাগ চিত্তেই দুর্লভ প্রব্রজ্যা গ্রহণ করে বুদ্ধ-উপদিষ্ট শীল, সমাধি ও প্রজ্ঞার সাধনা অনুশীলনেই জীবনকে নিবেদিত করেছিলেন।